10. ΝΟΜΟΣ 3183 της 7/9 (αναδημ. 21) Αυγ. 1924 Περί συμπληρώσεως του νόμου 2633. Άρθρ.1-3.(Τροποποιούνται τα άρθρ. 1925, 6, 4 και 16 του ν. 2633 και το Ν.Δ. 15 Αυγ. 1923 περί προσθήκης διατάξεων εις τον ν. 2633). Άρθρ.4.-(Προέβλεπε την τακτοποίησιν διαφορών μεταξύ των εξ αδιαιρέτου αγοραστών οικοπέδων). Άρθρ.5-7.(Τροποποιούνται τα άρθρ. 5, 3, 4, 19, 22 και 18 του ν. 2633 και ο ν. 2777 και καταργούνται το άρθρ. 14 ν. 2633 και η παρ. 3 του ν. 2777). Άρθρ.8.-Εις το τέλος του νόμου 2633 προστίθενται αι εξής διαστάσεις: 1)Οι αγορασταί οικοπέδων της κτηματικής ομάδος, και οι προς ους μετεβιβάσθησαν οπωσδήποτε τα επί των αγορασθέντων οικοπέδων δικαιώματα των πρώτων, υποχρεούνται ίνα εντός τετραετίας από της κατά τον παρόντα νόμον εκποιήσεως των οικοπέδων προβώσιν εις την ανέγερσιν κτιρίων επί των αγορασθέντων επ’αυτών οικοπέδων. Τα κτίρια ταύτα δέον να καλύπτωσι τουλάχιστον το ήμισυ της κατά τους σχετικούς κανονισμούς  οικοδομησίμου   επιφανείας  του  οικοπέδου Σελ. 517 - 151 Σχέδιο Πόλεως Θεσσαλονίκης 23.Ε.β.10 και να είναι τουλάχιστον διώροφα (μη θεωρουμένων ως ορόφων των υπογείων ή ημιυπογείων και των ημιορόφων). Εν τούτοις δι’ ωρισμένας οδούς της καείσης εκτάσεως δύνανται να ορισθώσι δια διατάγματος, εκδοθησομένου εφ’ άπαξ, και μεγαλείτερα όρια ως προς την καλυπτέαν επιφάνειαν και τον αριθμόν των ορόφων, εξικνούμενα μέχρι των μεγίστων κατά τους σχετικούς οικοδομικούς κανονισμούς επιτρεπομένων διαστάσεων κτιρίων. 2)Η έναρξις της κατά την προηγουμένην παράγραφον τετραετίας λογίζεται δι’ έκαστον οικόπεδον από της ημέρας της σχετικής κατακυρώσεως αυτού επί δημοπρασία ή της δηλώσεως του αγοραστού περί της αποδοχής της παραχωρήσεως, εάν το οικόπεδον παρεχωρήθη απ’ ευθείας, 3)Εάν ο αγοραστής οικοπέδου της κτηματικής ομάδος δεν συμμορφωθή προς τας κατά την ανωτέρω παρ. 1 υποχρεώσεις του, υποχρεούται εις την πληρωμήν προοδευτικού φόρου, υπολογιζομένου επί της αξίας του πωληθέντος οικοπέδου ως εξής: α)Δια το πέμπτον έτος, από της εκποιήσεως, εις 5%. β)Δια το έκτον και έβδομον έτος, από της εκποιήσεως, εις 10%. γ)Δια το όγδοον έτος, από της εκποιήσεως και τα εφεξής επόμενα, εις 15%. Το πρώτον φορολογικόν έτος άρχεται από της λήξεως της κατά τ’ ανωτέρω τετραετίας, ο δε ετήσιος φόρος καταβάλλεται εις δύο δόσεις εις το τέλος εκάστης εξαμηνίας. 4)Ο τρόπος δηλώσεως και βεβαιώσεως του φόρου κανονισθήσεται δια διατάγματος, εκδοθησομένου προτάσει των υπουργών Οικονομικών και Συγκοινωνίας, ως προς την είσπραξιν δ’ αυτών εφαρμόζονται αι περί εισπράξεως δημοσίων εσόδων διατάξεις. 5)Ο ετήσιος φόρος καταβάλλεται βάσει της μέσης αξίας του οικοπέδου κατά το προηγούμενον της πληρωμής του φόρου έτους, ο δε τρόπος εξακριβώσεως της αξίας ταύτης καθορισθήσεται δια του κατά την προηγουμένην παράγραφον διατάγματος. Πάντως ως προς την πληρωμήν του φόρου τούτου η αξία του οικοπέδου δεν δύναται να υπολογισθή κατωτέρα της αρχικής αυτού ελαχίστης τιμής διατιμήσεως. 6)Εάν ο αγοραστής ανεγείρη επί του οικοπέδου οικοδομήν συμφώνως προς τας διατάξεις της παρ. 1 απαλλάσσεται της περαιτέρω φορολογίας και επιστρέφονται αυτώ ο τυχόν καταβληθείς φόρος του έτους καθ’ ο επερατώθη η οικοδομή και ο του προηγουμένου έτους. 7)Αρμοδία όπως αποφανθή περί των φορολογητέων οικοπέδων, ως και εκείνων άτινα δέον ν’ απαλλαγώσιν εφεξής της φορολογίας, είναι η επί της εφαρμογής του σχεδίου υπηρεσία, ήτις συντάσσει περί τούτου σχετικήν πράξιν. Κατά της πράξεως ταύτης δύνανται οι ενδιαφερόμενοι να υποβάλλωσιν εις τον υπουργόν της Συγκοινωνίας  Σελ. 518 ενστάσεις εντός ανατρεπτικής προθεσμίας, οριζομένης εκάστοτε δια γενικής ειδοποιήσεως, δημοσιευομένης δια του τύπου. Επί των ενστάσεων τούτων αποφασίζει ανεκκλήτως ο υπουργός μετά σύμφωνον γνώμην του συμβουλίου των δημοσίων έργων. 8)Αι διατάξεις του παρόντος άρθρου ισχύουσι και ως προς τα προ της ισχύος του παρόντος νόμου πωληθέντα οικόπεδα της κτηματικής ομάδος. Εκ τούτων δια τα προ του έτους 1923 πωληθέντα η κατά την παρ. 1 προθεσμία ορίζεται εις πέντε έτη, ο δε κατά την παρ. 3 φόρος άρχεται επιβαλλόμενος από το έκτον έτος από της εκποιήσεως, θεωρούμενον ως πρώτον φορολογικόν έτος, δια τα επόμενα αυτών φορολογικά έτη ισχυουσών αναλόγως των διατάξεων της αυτής παραγράφου. 9)Δεν εφαρμόζεται το παρόν άρθρον ως προς τα εν γένει οικόπεδα της κτηματικής ομάδος τα αγορασθέντα υπό του Δημοσίου, του δήμου, των θρησκευτικών κοινοτήτων, των ευαγών ιδρυμάτων και των νομικών προσώπων των επιδιωκόντων άνευ κερδοσκοπικού σκοπού την εξυπηρέτησιν κοινωνικής ωφελείας, εφόσον τα εν λόγω πρόσωπα δεν μεταβιβάζουσι τα επί των τοιούτων οικοπέδων δικαιώματά των, εξαιρουμένης της περιπτώσεως καθ’ ην πρόκειται περί οικοπέδων μεταβιβασθέντων υπό των προσώπων τούτων και επανερχομένων αύθις εις αυτά, ως προς τα οποία ισχύουσιν αι εν λόγω διατάξεις. 10)Αι εκ του περί ου το παρόν άρθρον φόρου εισπράξεις διατίθενται αποκλειστικώς υπέρ της εφαρμογής του σχεδίου της πόλεως Θεσσαλονίκης και της εκτελέσεως εν αυτή κοινωφελών και εξωραϊστικών έργων, εφόσον δε ιδρυθή ειδικόν ταμείον δια την εκτέλεσιν των έργων τούτων, θα αποτελέσωσι πόρους αυτού. - 152 23.Ε.β.10 Σχέδιο Πόλεως Θεσσαλονίκης Άρθρ.9.-1.Αι μέχρι σήμερον γενόμεναι μεταβιβάσεις προσωρινών κτηματογράφων, ως και αι δι’ εγγράφων δηλώσεων προς την Ε.Σ.Θ. γενόμεναι κατά τας δημοπρασίας εκχωρήσεις κτηματογράφων εν γένει, ισχύουσιν εφόσον αύται δεόντως χαρτοσημαινόμεναι αναφέρονται εις την αγοράν ή αποπληρωμήν νέων οικοπέδων. 2.(Αντικατεστάθη δια του άρθρ. 1 Ν.Δ. 27 Φεβρ./ 20 Μαρτ. 1926). 3.Οιαδήποτε αξίωσις παρεχομένη τυχόν εκ της οπωσδήποτε διαχειρίσεως της περιουσίας της κτηματικής ομάδος και εν γένει της διαθέσεως των ακινήτων αυτής μόνον κατά του δήμου Θεσσαλονίκης δύναται να στραφή. 4.Κυρούνται πάσαι αι μέχρι τούδε γενόμεναι συμφώνως προς τας διατάξεις του παρόντος νόμου πράξεις. 5.Επιτρέπεται η δια διατάγματος κωδικοποίησις του νόμου 2633 μετά του παρόντος και απασών των μέχρι τούδε τροποποιησασών τούτον διατάξεων εις ενιαίον κείμενον, μεταβαλλομένου εν ανάγκη του αριθμού και της κατατάξεως των άρθρων, παραγράφων, και εδαφίων. Άρθρ.10.-Κυρούνται τα αποτελέσματα της δημοπρασίας των 22 οικοπέδων Γ΄ κατηγορίας (προσφύγων) και Μπαζάρμ Θεσσαλονίκης, ως το υπ’ αριθ. 16 πρακτικόν της 22 Νοεμ. 1923 της επιτροπής δημοπρασιών σχεδίου Θεσσαλονίκης, περί ων η υπ’ αριθ. 41196 απόφασις της γενικής διοικήσεως Θεσσαλονίκης. 